CELEX: 62019TA0387
Language: et
Date: 2021-05-12 00:00:00
Title: Kohtuasi T-387/19: Üldkohtu 12. mai 2021. aasta otsus – DF ja DG versus EIP (Avalik teenistus – EIP töötajad – Töötasu – Otsus, millega keelduti maksmast sisseseadmistoetust asukohta tagasipöördumise korral – Vastutus)

5.7.2021   
            
            
               ET
            
            
               Euroopa Liidu Teataja
            
            
               C 263/17
            
         
      Üldkohtu 12. mai 2021. aasta otsus – DF ja DG versus EIP
      (Kohtuasi T-387/19) (1)
      
      (Avalik teenistus - EIP töötajad - Töötasu - Otsus, millega keelduti maksmast sisseseadmistoetust asukohta tagasipöördumise korral - Vastutus)
      (2021/C 263/22)
      Kohtumenetluse keel: prantsuse
      
         Pooled
      
      
         Hagejad: DF, DG (esindajad: advokaadid L. Levi ja A. Blot)
      
         Kostja: Euroopa Investeerimispank (esindajad: M. Loizou ja K. Carr, keda abistasid advokaadid J. Currall ja B. Wägenbaur)
      
         Ese
      
      ELTL artikli 270 ja Euroopa Kohtu põhikirja artikli 50a alusel esitatud nõue esimesena tühistada esiteks EIP 6. märtsi 2018. aasta ja 28. veebruari 2019. aasta otsused mitte maksta hagejatele sisseseadmistoetust; teiseks EIP 19. ja 27. märtsi 2019. aasta otsused, millega kinnitati otsust mitte maksta sisseseadmistoetust ja lükati tagasi nende taotlus lepitusmenetluse algatamiseks; kolmandaks EIP 14. juuni 2019. aasta otsus, millega kinnitati otsust mitte maksta sisseseadmistoetust, ja teisena saada hüvitist nende otsustega hagejatele väidetavalt tekitatud kahju eest.
      
         Resolutsioon
      
      
                  1.
               
               
                  Tühistada Eutroopa Investeerimispanga (EIP) 6. märtsi 2018. aasta ja 28. veebruari 2019. aasta otsused mitte maksta DFile sisseseadmistoetust, mis on ette nähtud EIP personalile kohaldatavate haldussätete VII lisa artiklis 5.
               
            
                  2.
               
               
                  Tühistada EIP 6. märtsi 2018. aasta ja 28. veebruari 2019. aasta otsused mitte maksta DG-le sisseseadmistoetust, mis on ette nähtud EIP personalile kohaldatavate haldussätete VII lisa artiklis 5.
               
            
                  3.
               
               
                  Mõista EIP-lt DFi ja DG kasuks, vastavalt summa arvutamisele, välja sisseseadmistoetus, mis on ette nähtud EIP personalile kohaldatavate haldussätete VII lisa artiklites 5 ja 17, millele alates käesoleva kohtuotsuse kuulutamise päevast lisandub viivitusintress Euroopa Keskpanga (EKP) poolt kehtestatud määras, millele on lisatud kaks protsendipunkti, ja seda kuni EIP poolt summa täieliku maksmiseni.
               
            
                  4.
               
               
                  Jätta hagi ülejäänud osas rahuldamata.
               
            
                  5.
               
               
                  Mõista kohtukulud välja EIP-lt.
               
            
         (1)  ELT C 288, 26.8.2019.